Üheks uuringuks, mis viidi läbi osana Harvardi uurimistööst, oli Walter Pahnke "eksperimentaalse müstitsismi" uuring, mille käigus teoloogiatudengid võtsid psilotsübiini religioosses ümbruskonnas ning väga suur osa neist raporteeris klassikalistest müstilistest kogemustest. Seda uuringut psilotsübiini poolt esile  kutsutud religoossetest-müstilistest kogemustest korrati hiljuti Princetoni Ülikoolis korraldatud uuringus. Müstilised kogemused, millega kaasneb tavapäraste aja, ruumi ja füüsilise keha piiride transtsendentsus ning tajutakse üksolemist jumaliku ja kosmosega - esindavad väga põhjalikku teadvuse avardumist. Minu vaatenurga kohaselt oleks psühhedeelikute teiseks peamiseks rakenduseks tulevikus tõenäoliselt see, et valmistada inimesi psühholoogiliselt ette suremiseks, laiendades nende teadlikkust ja  identiteeditaju keha ja isikliku ego-meele piiridest väljapoole.